SIRI อัพยอดขายปีนี้แตะ 4.7 หมื่นลบ. เร่งเปิด 5 โครงการแนวราบไตรมาส 4
SIRI ปรับเพิ่มเป้ายอดขายรวมในปี 65 เป็น 4.7 หมื่นล้านบาท จากเดิม 3.5 หมื่นล้านบาท หลังยอดขาย 9 เดือนแรกสามารถทำได้สูงเกินเป้า เตรียมเปิด 5 โครงการแนวราบใหม่ช่วงไตรมาส 4/65
SIRI ปรับเพิ่มเป้ายอดขายรวมในปี 65 เป็น 4.7 หมื่นล้านบาท จากเดิม 3.5 หมื่นล้านบาท หลังยอดขาย 9 เดือนแรกสามารถทำได้สูงเกินเป้า เตรียมเปิด 5 โครงการแนวราบใหม่ช่วงไตรมาส 4/65
6 ต.ค. 2565

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI เปิดเผยว่า บริษัทปรับเพิ่มเป้ายอดขายรวมในปี 65 เป็น 4.7 หมื่นล้านบาท จากเดิมที่ 3.5 หมื่นล้านบาท หลังยอดขาย 9 เดือนแรกสามารถทำได้สูงเกินเป้าหมายเดิมไปแล้ว โดยทำได้ถึง 3.7 หมื่นล้านบาท โดยมาจากปัจจัยหนุนของยอดขายโครงการแนวราบสูงกว่า 2.7 หมื่นล้านบาท และอีกราว 1 หมื่นล้านบาท มาจากยอดขายโครงการคอนโดมิเนียม
โดยบริษัทมีแผนเปิดตัวโครงการใหม่ในช่วงไตรมาสสุดท้ายของปีนี้ แบ่งเป็น แนวราบ 4 โครงการ ได้แก่
1.โครงการสราญสิริ รามคำแหง บ้านเดี่ยวสไตล์ Modern Farmhouse ใกล้รถไฟฟ้าและถนนกรุงเทพกรีฑาตัดใหม่ ราคา 7-14 ล้านบาท เปิดจองวันที่ 2930 ต.ค.นี้
2.โครงการอณาสิริ ติวานนท์-ศรีสมาน บ้านสไตล์ญี่ปุ่น ทำเลติดถนนใหญ่ ใกล้ทางด่วน ราคา 5.59-8 ล้านบาท
3.โครงการอณาสิริ สรงประภา บ้านสไตล์ญี่ปุ่น ความสะดวกใจกลางเมือง ราคา 5.99-8 ล้านบาท
สำหรับโครงการอณาสิริ ทั้ง 2 โครงการใหม่ เปิดจองวันที่ 26-27 พ.ย.นี้
4.โครงการทาวน์โฮม สิริ เพลส ราชพฤกษ์-นครอินทร์ ทาวน์โฮม 4 ห้องนอน สไตล์ Amsterdam ใกล้ The Walk ราชพฤกษ์ ราคา 3.69-5 ล้านบาท เปิดให้ชมโครงการวันที่ 16 ต.ค.นี้
นอกจากนี้ บริษัทยังคงเดินหน้ารุกตลาดคอนโดมิเนียมวิวแม่น้ำ เปิดตัว “FLO by Sansiri” (โฟล บาย แสนสิริ) โดยคาดว่าจะเป็นโครงการที่น่าจับตาที่จะมาสร้างสีสันความตื่นเต้นให้กับวงการอสังหาริมทรัพย์ในช่วงไตรมาส 4/65 พร้อมจุดเด่นด้านทำเลศักยภาพใกล้สถานีรถไฟฟ้าคลองสาน และ ICONSIAM ราคาเริ่มต้น 2.69 ล้านบาทเปิดตัวต้นเดือน พ.ย.นี้